Hver er niður - og upphalshraði á ljósleiðara Mílu ? Það er sami hraði í báðar áttir á ljósleiðara . Hraðinn á ljósleiðara Mílu er yfirleitt allt að 1 Gb / s . Hvernig get ég séð hvort mitt heimili sé komið með tengingu við ljósleiðara Mílu ? Þú setur heimilisfangið þitt inn í leitarvélina okkar . Þar kemur fram hvaða tengimöguleikar eru í boði fyrir þitt heimili . Er hægt að vera með öryggiskerfi og neyðarhnappa á ljósleiðaratengingu ? Við bendum öllum þeim sem vilja fá ljósleiðaratengingu og eru með öryggiskerfi og / eða neyðarhnappa að hafa samband við öryggisfyrirtækið sitt og fá ráðgjöf um hvaða lausnir eru í boði til að tryggja að kerfin virki áfram . Hver er munurinn á ljósleiðara og Ljósneti ? Helsti munurinn á þessum tveimur tengingum er hraðinn . Á Ljósneti er hámarkshraði 100 Mb / s en á Ljósleiðara er hámarkshraði 1 Gb / s . Þá er samband á Ljósleiðara samhverft samband , þ.e. sami hraði í báðar áttir . Aftur á móti er niðurhalshraði á Ljósneti að hámarki 100 Mb / s en upphalshraði er 25 Mb / s . Hvernig fer tenging fram ? Hvernig fæ ég tengingu við ljósleiðara Mílu ? Fjarskiptafyrirtækin sjá um að veita þjónustu um ljósleiðara Mílu . Eina sem þú þarft að gera er að hafa samband við fjarskiptafyrirtækið sem þú kaupir þjónustu af og pantar þjónustu um ljósleiðarann . Fjarskiptafyrirtækið hefur samband við Mílu sem kemur samkvæmt þeirra beiðni og klárar tengingar innanhúss . Hvað þarf ég að gera til að virkja ljósleiðara Mílu ? Þú hefur samband við fjarskiptafyrirtæki að eigin vali sem sér um að panta tengingu hjá okkur . Við heyrum svo í þér til að finna hentugan tíma til að ganga frá tengingunni og þegar því er lokið er ljósleiðarinn orðinn virkur hjá þér . Hvers vegna þurfa svo margir að koma að einni tengingu ? Ferli ljósleiðaratengingar er almennt þannig að fyrst er ljósleiðari lagður að heimili og hann tengdur inn í húskassa . þaðan þarf svo að leggja innanhússlagnir að þeim stað þar sem viðskiptavinur er með búnaðinn sinn , s.s. router , myndlykil o.s.frv . Er netið hægt eða eru stundum truflanir á netinu ? Ef vandamál er á netinu skaltu hafa samband við fjarskiptafyrirtækið sem sér um þjónustuna . Yfirleitt er það ekki undirlagið sem er vandamálið varðandi þráðlausa netið . Til þess að þráðlausa sambandið virki sem best þarf routerinn að vera staðsettur miðlægt í húsinu , þannig að tækin sem tengjast honum nái auðveldlega sambandi við hann . Búnaður sem er ætlaður til að framlengja eða magna upp þráðlaust samband getur leyst ýmis vandamál , s.s ef sambandið er veikara í sumum hlutum húss eða íbúðar . Þennan búnað er hægt að kaupa í flestum raftækjaverslunum eða í verslunum fjarskiptafyrirtækjanna . Það getur verið ráð að láta mæla gæði tenginga innanhúss ef vandamál eru á netinu . Innanhússlagnir sem eru orðnar lélegar , t.d. í eldri húsum geta valdið hægagangi og truflunum . Er sjónvarpið stundum að frjósa ? Myndlyklar og routerar hafa takmarkaðan líftíma . Það getur verið að það sé kominn tími á að skipta út búnaði . Þá getur einnig verið að fara þurfi fram uppfærsla á þessum búnaði . Hafðu samband við þinn þjónustuaðila og fáðu ráðgjöf varðandi búnaðinn hjá þér . Það getur verið ráð að láta mæla gæði tenginga innanhúss ef vandamál eru á netinu . Innanhússlagnir sem eru orðnar lélegar , t.d. í eldri húsum geta valdið hægagangi og truflunum . Færðu stundum lágar hraðamælingar ? Það er svo margt sem getur haft áhrif á útkomu hraðamælinga . Ef hraðinn er mældur á þráðlausu neti fæst aldrei nema brot af hæsta mögulega hraða nettengingarinnar . Þegar verið er í framkvæmdum Ég er að fara að grafa í garðinum hjá mér . Er eitthvað sem þarf að passa ? Áður en hafist er handa við að grafa t.d. fyrir palli , eða garðhúsi , þá þarf að afla upplýsinga um mögulegar lagnir í kringum húsið . Til þess þarf að panta teikningar hjá Mílu en það er hægt að gera hér á vefnum og fá sent í tölvupósti , þér að kostnaðarlausu . Þá er hægt að panta svokallaða sóningu , en þá er sónað fyrir strengjum í jörðu og þannig hægt að staðsetja þá nákvæmlega . Ég er að byggja . Hvernig sný ég mér með fjarskiptalagnir í nýbyggingu ? Samkvæmt staðlinum ÍST 151 : 2016 . 9.1 grein , Frágangur á fjarskiptalögnum : Mælt er með að öllum fjarskiptalögnum sé skilað fullfrágengnum með endatenglum í herbergjum og með tengilistum í tengiskápum . Tækjabúnaður í tengiskápum er ekki meðtalinn í útboði þar sem um mismunandi fjarskiptakerfi er að ræða frá mismunandi þjónustuaðilum sem rétt er að eigendur íbúðanna taki ákvörðun um þegar flutt er inn í húsnæðið . Ég er að flytja . Hvernig færi ég þjónustuna á nýja staðinn ? Eina sem þú þarft að gera er að tilkynna um nýtt heimilisfang til fjarskiptafyrirtækisins þar sem þú ert með þjónustuna og þeir sjá um tilfærsluna . Þarf ég að taka ljósleiðaraboxið með mér þegar ég flyt ? Nei þess þarf ekki . Ljósleiðaraboxið tilheyrir fasteigninni sem það hefur verið sett upp í . Ef það er ljósleiðari Mílu í boði á nýja staðnum , en ekkert ljósleiðarabox komið , þá hefurðu samband við fjarskiptafyrirtækið þitt og óskar eftir að það verði sett upp box frá okkur . Ég er í framkvæmdum innanhúss , er eitthvað sem þarf að passa ? Ef þú ert að taka niður veggi þá þarf að gæta að því hvort það séu einhverjar fjarskiptalagnir í þeim veggjum . við aðra léttari vinnu svo sem að mála þá þarf ekki að passa sig sérstaklega . Hvert á að leita ? Fjarskiptafélögin sjá alfarið um þjónustu til endanotanda . Til að fá upplýsingar um reikninga skal leita til viðkomandi fjarskiptafyrirtækis . Míla sendir enga reikninga til endanotanda . Ef þú vilt koma ábendingu á framfæri við Mílu varðandi verklag , frágang eða öryggi fjarskiptalagna , sendu okkur ábendingu með því að smella á hnappinn " Hafa samband " hér efst á síðunni . Fjarskiptafélögin sjá alfarið um þjónustu til endanotanda . Viljir þú panta tengingu eða fá upplýsingar um stöðu pöntunar , afhendingu eða viðgerðir , skaltu leita til viðkomandi fjarskiptafyrirtækis . Ef þú vilt koma ábendingu á framfæri við Mílu varðandi verklag , frágang eða öryggi fjarskiptalagna , sendu okkur ábendingu með því að smella á hnappinn " Hafa samband " hér efst á síðunni .